מיקי חיימוביץ מצלמת פרק סיכום לסדרת התעודה "אמא יקרה לי". הסדרה ששודרה בערוץ 10, עקבה אחר נשים המנסות להיכנס להריון בדרכים שונות ובמסגרות משפחתיות שונות, כמו שימוש בתרומה מבנק הזרע, אימוץ בחו"ל ועוד. לסדרה צולמו ששה פרקים ששודרו בחודשים אוקטובר-נובמבר וממוצע הצפייה בה היה 12.6%.
הפרק יסכם תקופה ארוכה של ליווי הנשים והגברים שצולמו לסדרה והילדים שנולדו לחלקם. הוא מתוכנן לשידור בסוף 2008. יוצרת הסדרה והעורכת הראשית היא ציפי ביידר, העורכת היא רונית פוקס והבמאית היא רוני קיי.
מיקי חיימוביץ אמרה היום לוואלה! ברנז'ה: "היו הרבה התפתחויות וכמו בחיים, לחלק מהסיפורים יש סוף טוב."